CELEX: C2005/057/52
Language: sl
Date: 2005-03-05 00:00:00
Title: Zadeva T-482/04: Tožba komsa Kommunikation Sachsen AG proti Uradu za usklajevanje na notranjem trgu (znamke in modeli), vložena dne 13. decembra 2004

5.3.2005   
            
            
               SL
            
            
               Uradni list Evropske unije
            
            
               C 57/30
            
         Tožba komsa Kommunikation Sachsen AG proti Uradu za usklajevanje na notranjem trgu (znamke in modeli), vložena dne 13. decembra 2004
   (Zadeva T-482/04)
   (2005/C 57/52)
   Jezik, v katerem je bila vložena tožba: nemščina
   Komsa Kommunikation Sachsen AG, Hartmannsdorf (Nemčija), ki jo zastopa F. Hagemann, Rechtsanwalt, je dne 13. decembra 2004 na Sodišče prve stopnje Evropskih skupnosti vložila tožbo proti Uradu za usklajevanje na notranjem trgu (znamke in modeli).
   Anders+Kern Präsentationssysteme GmbH & Co. KG, Norderstedt (Nemčija) je bila tudi stranka v postopku pred Odborom za pritožbe.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo Prvega odbora za pritožbe Urada za usklajevanje na notranjem trgu (znamke in modeli) z dne 6. septembra 2004 (Zadeva R65/2003-4), kolikor je bilo na podlagi te odločbe ugodeno pritožbi stranke, ki je ugovarjala registraciji znamke Skupnosti za navedene proizvode: „naprave za zapis, prenos in reproduciranje slike, tona in podatkov; elektrotehnične in elektronske naprave in iz njih sestavljeni sistemi za daljinsko upravljanje industrijskih delovnih operacij; vsi zgoraj imenovani proizvodi tudi za vgradnjo v prevozna sredstva; s programi opremljeni strojno čitljivi nosilci podatkov vseh vrst“,
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene navedbe
   
               Prijavitelj znamke Skupnosti:
            
            
               Tožeča stranka
            
         
               Znamka Skupnosti, ki je predmet prijave:
            
            
               Figurativna znamka „@k“ za proizvode in storitve razredov 9, 16, 35, 37, 38 in 42 (prijava št. 1322460)
            
         
               Imetnik znamke ali znaka, navajanega v postopku ugovora:
            
            
               Anders+Kern Präsentationssysteme GmbH & Co. KG
            
         
               Znamka ali znak, navajan v ugovoru:
            
            
               Figurativna znamka Skupnosti „A+K“ za proizvode in storitve razredov 6, 9 in 20 (Znamka Skupnosti št. 294 546)
            
         
               Odločba Oddelka za ugovore:
            
            
               Zavrnitev ugovora.
            
         
               Odločba Odbora za pritožbe:
            
            
               Odobritev pritožbe Anders+Kern Präsentationssysteme GmbH & Co. KG, kolikor se le-ta nanaša na proizvode: „naprave za zapis, prenos in reproduciranje slike, tona in podatkov; elektrotehnične in elektronske naprave in iz njih sestavljeni sistemi za daljinsko upravljanje industrijskih delovnih operacij; vsi zgoraj imenovani proizvodi tudi za vgradnjo v prevozna sredstva; s programi opremljeni strojno čitljivi nosilci podatkov vseh vrst“. V preostalem zavrnitev pritožbe.
            
         
               Tožbeni razlogi:
            
            
               Odločba Odbora za pritožbe je v nasprotju s členom 8(1)(b)Uredbe Sveta (ES) št. 40/94, ker je Odbor za pritožbe netočno ocenil pogoje za obstoj verjetnosti zmede med znamkami. Med primerjanimi znamkami ne obstaja verjetnost zmede.